Íslendingar hafa sótt í dásamlegar strendur Gran Canaria áratugum saman og hefur eyjan verið einn vinsælasti áfangastaður Úrvals Útsýnar . Betri stað í sólarfrí er erfitt að finna , fyrir unga sem aldna . Stöðugt hitastig , þægilegt loftslag , hreinar strendur og stórbrotið landslag er eitthvað sem heillar alla ! Á Gran Canaria erum við með sjö áfangastaði á eyjunni . Fjölbreytt gisting og mikið úrval gæða gistinga á góðu verði . Verslunarmiðstöðvar : Bátur með glergólfi Aksturfjarlægð frá flugvelli : 20 mín . Playa del Ingles er vinsæll ferðamannastaður en nafnið á bæði við um ströndina og bæinn . Ströndin teygir sig til San Augustin í austri og Maspalomas í vestri . Góð aðstaða er fyrir gönguferðir og hlaup við vitann í Maspalomas og sandöldurnar freistra margra . Flestir þekkja verslunarkjarnana Yumbo Center , Kasbah , Cita og Faro 2 . Meloneras svæðið Aksturfjarlægð frá flugvelli : 30 mín . Meloneras svæðið er orðið sambyggt Ensku ströndinni að vestan . Mikil uppbygging hefur átt sér stað á Meloneras svæðinu , með áherslu á tengingu við náttúruna . Ströndin á Maspalomas er stór og þekkt fyrir mikla og sérstæða sandhóla sem gerir ströndina sérlega skemmtilega til fjölbreyttrar útiveru . Við vitann Boulevard El Faro er að finna fjöldan allan af veitingastöðum og verslunum . Aksturfjarlægð frá flugvelli : 30 mín . Puerto Rico er afar sjarmerandi og fallegur bær á suðvesturhluta eyjunnar Gran Canaria . Bærinn hefur að mestu leyti byggst upp í kringum smábáthafnirnar , en í dag eru þær orðnar tvær , og við aðra þeirra er að finna ströndina Playa de Puerto Rico . Þar er að finna fallega veitingastaði við sjóinn , sem og góða sólbaðsaðstöðu . Bærinn hefur byggst upp í kringum tvær víkur eða tvo dali , og rísa hæðirnar í kring tignarlegar yfir svæðið . Í dalbotninum er svo að finna skemmtilegt svæði með verslunum , verslunarmiðstöðum , veitingastöðum og leiksvæðinu “ Angry Bird´s ” sem hentar fyrir ungu kynslóðina . Rétt utan við bæinn er svo hin nýja og fagra strönd “ Playa de Amadores ” þar sem hægt er að sóla sig á hvítum sandi allan daginn . Fagurblár sjór , veitingastaðir og verslanir eru við ströndina , en þar er einnig að finna Amadores Beach Club sem býður upp á bekki og veitingar í fallegu umhverfi . Playa de Puerto Rico státar af einu besta loftslagi sem fyrirfinnst á öllum Kanaríeyjunum allt árið um kring . Við mælum með að fólk leigi sér bíl og keyri meðfram strandlengjunni , eða taki stræisvagnana sem ganga á mill allra bæjanna á suðurhlutanum , því stutt er yfir til Puerto de Mogan og Playa del Ingles svæðanna . Við bjóðum upp á 5 ólíkar gistingar á þessu skemmtilega svæði . Sem dæmi er að finna falleg íbúðarhótel við smábátahöfnina sem hafa allt til alls og henta fólki sem kýs meiri “ lúxus ” og vill vera miðsvæðis . Fyrir þá sem þora og geta erum við einnig með gistingar í hlíðunum fyrir ofan svæðið , en þaðan er ótrúlega fallegt útsýni yfir bæinn , smábátahöfnina og Atlantshafið . Þessar gistingar henta ekki þeim sem eiga erfitt með gang . Til að komast niður í bæinn er hægt að taka leigubíl sem tekur um 5 mínútur og kostar hvor leið um 5 evrur . Aksturfjarlægð frá flugvelli : 45 mín . Einn af fallegustu bæjum eyjunnar er Puerto de Mogan , sem er staðsettur á suð-vestur hluta Gran Canaria . Puerto de Mogan er stundum kallaður “ litlu Feneyjar ” enda ekki skrýtið þar sem hafnarsvæðið er allt byggt upp í kringum lítil síki með fallegum veitingastöðum og skemmtilegum gönguleiðum milli húsanna . Þessi einstaki hafnarbær hefur að geyma ótrúlega fallegt og róandi andrúmsloft sem krefst þess að maður slaki á , njóti og nái algerri hvíld . Falleg strönd er við höfnina með veitingastöðum og börum . Þar fyrir ofan eru svo verslanir og útivistarsvæði . Gistingarnar okkar á svæðinu eru glæsilegar og hannaðar til að gefa fólki tækifæri á að slaka á og njóta hverrar sekúndu í fallegum vistarverum og görðum sem umlykja hótelin . Þetta svæði hentar öllum sem vilja “ lúxus ” og endurnæringu á líkama og sál . Las Palmas er höfuðborg Gran Canaria og um leið Austurhéraðs Kanaríeyja , en eyjarnar eru tvö héruð af sautján héruðum Spánar . Í Las Palmas býr um helmingur allra íbúa Austurhéraðs . Þar er að finna fjölbreytilegt menningar - og mannlíf jafnt að nóttu sem degi , sérstaklega í gamla borgarhlutanum . Kaffihús eru þar á hverju strái , sem og einstök flóra veitingastaða og öldurhúsa þar sem allir finna eitthvað við sitt hæfi .